**समाचार**

**डेगू अलर्ट**

**निगम का विशेष स्वच्छता व जनजागरूकता अभियान जारी**

**(डेगू अलर्ट के तहत निगम द्वारा विगत 04 सप्ताह से सम्पूर्ण निगम क्षेत्र में चलाया जा रहा विशेष सफाई अभियान)**

कोरबा 10 सितम्बर 2018 -आयुक्त श्री रणबीर शर्मा के मार्गदर्शन में नगर पालिक निगम कोरबा द्वारा डेगू अलर्ट के तहत निगम क्षेत्र के वार्ड एवं बस्तियों में चलाया जा रहा विशेष सफाई अभियान निरंतर जारी है। इस कड़ी में अभी तक लगभग 1200 कूलरों से पानी निकलवाया गया तथा लोगों को समझाईश दी गई कि वे कूलरों में पानी भरकर न रखंे, वहीं अब तक 230 स्थानों में नाला-नाली की सफाई एवं कीटनाशक दवाओं आदि के छिड़काव के कार्य किए गए हैं।

यहां उल्लेखनीय है कि प्रदेश में डेगू रोग के फैलने को लेकर कोरबा नगर निगम प्रशासन पूर्ण रूप से सजग होकर क्षेत्र में विशेष साफ-सफाई अभियान संचालित कर रहा है, जिसके तहत घरों एवं दफ्तरों में रखे कूलरों से पानी निकलवाने, नालियों की साफ-सफाई कराने, सार्वजनिक नलों, बोर आदि के पास जल भराव खत्म करने, कीटनाशक, मैलाथियान का छिड़काव करने, फागिंग मशीन चलाने, जनजागरूकता हेतु पम्पलेट, बैनर पोस्टर व लाउडस्पीकर से मुनादी कराने के साथ-साथ अन्य आवश्यक कार्य कराए जा रहे हैं। निगम के वरिष्ठ स्वच्छता निरीक्षक डाॅ.संजय तिवारी ने बताया कि अब तक निगम अमले द्वारा घर-घर पहुंचकर लगभग 1200 कूलरों से पानी खाली कराया गया है, इसी प्रकार अब तक 230 स्थानों में नाले-नालियों की सफाई का कार्य एक विशेष अभियान चलाकर पूरा किया गया है, जो आगे भी निरंतर जारी रहेगा। उन्होने बताया कि 196 सार्वजनिक नल व बोर के पास स्थित जल भराव गड्ढों को पाट कर समाप्त किया गया है तथा वर्षा ऋतु के कारण होने वाले जल भराव से संबंधित 43 स्थलों को पाटकर वहां जल भराव की संभावना को समाप्त किया गया है। विशेष सफाई अभियान के दौरान अभी तक 3247 अतिरिक्त सफाई कामगार स्वच्छता कार्यो में लगाए गए हैं।

**231 स्थानों में कीटनाशक मैलाथियान का छिड़काव-**डाॅ.तिवारी ने बताया कि निगम द्वारा चलाए जा रहे विशेष स्वच्छता अभियान के तहत अब तक निगम क्षेत्र के 231 स्थानों में एन्टीलारवा दवा मैलाथियान का छिड़काव स्प्रे पम्प के माध्यम से पूरा किया गया है, वहीं 59 स्कूलों, 81 आंगनबाड़ियों, के साथ-साथ 49 वार्डो में स्थित सभी बस्तियों व मोहल्लों में फागिंग मशीन चलाकर धुआं छोड़ा गया है ताकि मच्छरों को समाप्त किया जा सके।

**10600 पम्पलेटों का किया जा चुका वितरण -**डाॅ. तिवारी ने बताया कि विशेष साफ-सफाई अभियान के दौरान डेगू के रोकथाम व बचाव के प्रचार प्रसार हेतु निगम द्वारा अब तक 10600 पम्पलेटों का वितरण विभिन्न बस्तियों व मोहल्लों में स्थित घरों में किया जा चुका है। नगर के प्रमुख चैक-चैराहों व मुख्य मार्गो के विभिन्न स्थानों पर डेगू के रोकथाम के प्रचार प्रसार हेतु होडिंग लगाए गए हैं तथा निगम क्षेत्र के वार्डो व बस्तियों में ध्वनि विस्तारक के माध्यम से मुनादी का कार्य पूर्ण किया गया है।

**महापौर, आयुक्त ने की सावधानी बरतने की अपील-** महापौर श्रीमती रेणु अग्रवाल एवं आयुक्त श्री रणबीर शर्मा ने निगम क्षेत्र के नागरिकों से अपील करते हुए कहा है कि प्रदेश में डेगू रोग की शिकायत को देखते हुए जरूरी है कि इससे बचने के लिए हम पूरी सावधानी बरते तथा आवश्यक एहतियाती कदम उठाएं। उन्होने अपील की है कि घरों में स्थित कूलर, छत में जमा पानी व घर के आसपास रूके पानी आदि की निकासी कराएं, कूलरों में पानी भरकर न रखें, घरों में बनी खुली पानी टंकियों आदि में रूके हुए पानी की भी नियमित सफाई कराएं, सोते समय मच्छरदानी का उपयोग करें।